**การศึกษาผลสัมฤทธิ์ทางการเรียนของผู้เรียนและผลการสอนของครูผู้สอน**

**รายวิชาพลังงานและสิ่งแวดล้อม รหัสวิชา 2001-1003**

**ที่เรียนโดยใช้ชุดกิจกรรมอนุรักษ์พลังงานและสิ่งแวดล้อม**

**ภาคเรียนที่ 2 ปีการศึกษา 2561**

 **โดย บานชื่น วีระวัฒนานนท์**

 **ตำแหน่ง ครู วิทยฐานะ ชำนาญการพิเศษ**

 **วุฒิการศึกษา ครุศาสตร์มหาบัณฑิต (การสอนสังคมศึกษา)**

 **สังกัด แผนกวิชาสามัญ วิทยาลัยอาชีวศึกษาอุตรดิตถ์**

 **จังหวัดอุตรดิตถ์**

 **สำนักงานคณะกรรมการการอาชีวศึกษา**

 **กระทรวงศึกษาธิการ**

การวิจัยเรื่อง การศึกษาผลสัมฤทธิ์ทางการเรียนของผู้เรียนและผลการสอนของครูผู้สอน รายวิชาพลังงาน

 และสิ่งแวดล้อม รหัสวิชา 2001-1003 ที่เรียนโดยใช้ชุดกิจกรรมการศึกษาสภาพแวดล้อม

 ในชุมชนเพื่อการอนุรักษ์พลังงานและสิ่งแวดล้อม ภาคเรียนที่ 2 ปีการศึกษา 2561

ปีการศึกษา ภาคเรียนที่ 2 ปีการศึกษา 2561

ผู้วิจัย นางบานชื่น วีระวัฒนานนท์ ตำแหน่ง ครู คศ. 3 วิทยาลัยอาชีวศึกษาอุตรดิตถ์

**บทคัดย่อ**

 การวิจัยในชั้นเรียนเรื่อง การศึกษาผลสัมฤทธิ์ทางการเรียนของผู้เรียนและผลการสอนของครูผู้สอน รายวิชาพลังงานและสิ่งแวดล้อม รหัสวิชา 2001-1003 ที่เรียนโดยใช้ชุดกิจกรรมการศึกษาสภาพแวดล้อม

ในชุมชนเพื่อการอนุรักษ์พลังงานและสิ่งแวดล้อม ภาคเรียนที่ 2 ปีการศึกษา 2561 มีวัตถุประสงค์ดังนี้

1) เพื่อศึกษาผลสัมฤทธิ์ทางการเรียนของผู้เรียนรายวิชาพลังงานกับสิ่งแวดล้อม รหัสวิชา 2001-1003

ที่เรียนโดยใช้ชุดกิจกรรมการศึกษาสภาพแวดล้อมในชุมชนเพื่อการอนุรักษ์พลังงานและสิ่งแวดล้อม 2) เพื่อศึกษาคุณภาพการสอนของครูผู้สอนรายวิชาพลังงานกับสิ่งแวดล้อม รหัสวิชา 2001-1003 3) เพื่อศึกษาความพึงพอใจของผู้เรียนที่มีต่อการจัดการเรียนการสอนของครูผู้สอนรายวิชา พลังงานกับสิ่งแวดล้อม รหัสวิชา 2001-1003 กลุ่มตัวอย่างประชากรที่ใช้ในการวิจัยครั้งนี้ เป็นนักเรียนระดับชั้นประกาศนียบัตรวิชาชีพ ปีที่ 1 สาขางานการบัญชี และสาขางานคอมพิวเตอร์กราฟิกอาร์ต จำนวนทั้งสิ้น 171 คน ที่เรียนรายวิชาพลังงานกับสิ่งแวดล้อม รหัสวิชา 2001-1003 ภาคเรียนที่ 2 ปีการศึกษา 2561 เครื่องมือที่ใช้ในการวิจัย

มีดังนี้ 1) แผนการเรียนรู้รายวิชาพลังงานกับสิ่งแวดล้อม รหัสวิชา 2001-1003 2) ชุดกิจกรรมการศึกษาสภาพแวดล้อมในชุมชนเพื่อการอนุรักษ์พลังงานและสิ่งแวดล้อม 3) แบบประเมินผลการปฏิบัติกิจกรรม

4) แบบทดสอบวัดผลสัมฤทธิ์ทางการเรียน 5) แบบประเมินความพึงพอใจ สถิติที่ใช้ในการวิเคราะห์ข้อมูล ประกอบด้วย ค่าความถี่ (Frequency : f) ค่าร้อยละ (Percentage : %) ค่าเฉลี่ย (Mean : )

ค่าส่วนเบี่ยงเบนมาตรฐาน (Standard Deviation : S.D.) และค่าสัมประสิทธิ์การกระจาย (Coefficient of Variation : C.V.) ผลการวิจัยปรากฏ ดังนี้

 1. ผลการศึกษาผลสัมฤทธิ์ทางการเรียนของผู้เรียนรายวิชาพลังงานกับสิ่งแวดล้อม รหัสวิชา 2001-1003 ที่เรียนโดยใช้ชุดกิจกรรมการศึกษาสภาพแวดล้อมในชุมชนเพื่อการอนุรักษ์พลังงานและสิ่งแวดล้อม พบว่า

 1.1 ผู้เรียนที่ผ่านเกณฑ์การประเมิน มีจำนวน 169 คน คิดเป็นร้อยละ 98.83 จากจำนวนผู้เรียนทั้งสิ้น 171 คน มีผลสัมฤทธิ์ทางการเรียน ระดับ 4 มากที่สุด (ร้อยละ 37.43, จำนวน 64 คน) รองลงมาเป็น ระดับ 3.5 (ร้อยละ 23.98, จำนวน 41 คน) ระดับ 3 (ร้อยละ 11.11, จำนวน 19 คน) ระดับ 2.5 (ร้อยละ 9.94, จำนวน 17 คน) ระดับ 2 (ร้อยละ 7.02, จำนวน 12 คน) ระดับ 1.5 (ร้อยละ 5.85, จำนวน 10 คน) และระดับ 1 (ร้อยละ 3.51, จำนวน 6 คน) ส่วนผู้เรียนที่ไม่ผ่านเกณฑ์การประเมิน มีจำนวน 2 คน คิดเป็นร้อยละ 1.17 (ขร 1 คน, ขส 1 คน)

 เมื่อพิจารณาผลการเรียนของผู้เรียน ตั้งแต่ระดับ 3 ขึ้นไป พบว่า มีจำนวน 124 คน

คิดเป็นร้อยละ 72.52 ของจำนวนผู้เรียนทั้งหมด และเมื่อพิจารณาผลการเรียนของผู้เรียน ตั้งแต่ระดับ 2

ขึ้นไป พบว่า มีจำนวน 153 คน คิดเป็นร้อยละ 89.47 ของจำนวนผู้เรียนทั้งหมด

 1.2 ผลการประเมินคะแนนด้านพุทธิพิสัย ด้านทักษะพิสัย และด้านจิตพิสัย สรุปได้ดังนี้ คะแนนด้านพุทธิพิสัยโดยภาพรวม มีคะแนนเฉลี่ย 18.16 จากคะแนนเต็ม 30 คะแนน คิดเป็นร้อยละ 60.52 ค่าเบี่ยงเบนมาตรฐานของคะแนนเฉลี่ย 0.25 แต่เมื่อพิจารณาเป็นรายกลุ่มแล้ว พบว่า กลุ่ม ชพบ. 1/3 มีคะแนนเฉลี่ยสูงสุด (= 18.49) รองลงมาเป็น กลุ่ม ชพบ. 1/1 (= 18.29) กลุ่ม ชพบ. 1/4 (= 18.17) กลุ่ม ชพบ. 1/2 (= 17.97) และ กลุ่ม ชศค. 1 (= 17.86) ตามลำดับ

 คะแนนด้านทักษะพิสัยโดยภาพรวม มีคะแนนเฉลี่ย 38.94 จากคะแนนเต็ม 50 คะแนน คิดเป็นร้อยละ 77.87 ค่าเบี่ยงเบนมาตรฐานของคะแนนเฉลี่ย 2.33 แต่เมื่อพิจารณาเป็นรายกลุ่มแล้ว พบว่า กลุ่ม ชศค. 1 มีคะแนนเฉลี่ยสูงสุด (= 41.86) รองลงมาเป็น กลุ่ม ชพบ. 1/2 (= 40.91) กลุ่ม ชพบ. 1/3 (= 38.23) กลุ่ม ชพบ. 1/4 (= 36.92) และ กลุ่ม ชพบ. 1/1 (= 36.76) ตามลำดับ

 คะแนนด้านจิตพิสัยโดยภาพรวม มีคะแนนเฉลี่ย 18.04 จากคะแนนเต็ม 20 คะแนน

คิดเป็นร้อยละ 90.21 ค่าเบี่ยงเบนมาตรฐานของคะแนนเฉลี่ย 0.66 แต่เมื่อพิจารณาเป็นรายกลุ่มแล้ว

พบว่า กลุ่ม ชพบ. 1/2 มีคะแนนเฉลี่ยสูงสุด (= 18.97) รองลงมาเป็น กลุ่ม ชพบ. 1/1, ชพบ. 1/3

(= 18.17) กลุ่ม กลุ่ม ชศค. 1 (= 17.73) และ กลุ่ม ชพบ. 1/4 (= 17.17) ตามลำดับ

 จากการเปรียบเทียบค่าร้อยละของคะแนนเฉลี่ย ที่เป็นผลการเรียนรู้ของผู้เรียนทั้ง 3 ด้านแล้ว พบว่า ด้านจิตพิสัยมีค่าร้อยละของคะแนนเฉลี่ยสูงสุด (ร้อยละ 90.21) รองลงมาเป็นด้านทักษะพิสัย (ร้อยละ 77.87) และ ด้านพุทธิพิสัย (ร้อยละ 60.52) ตามลำดับ

 2. ผลการศึกษาคุณภาพการสอนของครูผู้สอน ที่ปฏิบัติหน้าที่การสอนรายวิชาพลังงานและสิ่งแวดล้อม รหัสวิชา 2001-1003 ภาคเรียนที่ 2 ปีการศึกษา 2561 ซึ่งพิจารณาจากค่าสัมประสิทธิ์

การกระจาย(C.V.) ของคะแนนเฉลี่ยที่เป็นผลการเรียนรู้ของผู้เรียนทั้ง 3 ด้าน ทั้งด้านพุทธิพิสัย ด้าน

ทักษะพิสัย และด้านจิตพิสัย พบว่า ค่าสัมประสิทธิ์การกระจาย (C.V.) ต่ำกว่า 10 % ทั้ง 3 ด้าน โดย

ด้านพุทธิพิสัย มีค่าสัมประสิทธิ์การกระจายต่ำสุด (C.V.= 2.38%) รองลงมาเป็นด้านจิตพิสัยพิสัย

(C.V.= 3.67 %) และ ด้านทักษะพิสัย (C.V. = 5.99 %) ตามลำดับ ซึ่งแสดงให้เห็นว่า คุณภาพการสอน

ของครูผู้สอนอยู่ในระดับดี ทั้ง 3 ด้าน

 3. ผลการศึกษาความพึงพอใจของผู้เรียนที่มีต่อการปฏิบัติหน้าที่การสอนของครูผู้สอน รายวิชาพลังงานและสิ่งแวดล้อม รหัสวิชา 2001-1003 ในภาคเรียนที่ 2 ปีการศึกษา 2561 พบว่า ผู้เรียนส่วนมาก

(ร้อยละ 98.25) มีความพึงพอใจโดยภาพรวมอยู่ในระดับมากที่สุด (= 4.91, S.D.= 0.58)